CELEX: 62009CN0061
Language: et
Date: 2009-02-11 00:00:00
Title: Kohtuasi C-61/09: Eelotsusetaotlus, mille esitas Oberverwaltungsgericht Rheinland-Pfalz (Saksamaa) 11. veebruaril 2009 — Landkreis Bad Dürkheim versus Aufsichts- und Dienstleistungsdirektion, kaasatud isik: Astrid Niedermair-Schiemann

16.5.2009   
            
            
               ET
            
            
               Euroopa Liidu Teataja
            
            
               C 113/20
            
         Eelotsusetaotlus, mille esitas Oberverwaltungsgericht Rheinland-Pfalz (Saksamaa) 11. veebruaril 2009 — Landkreis Bad Dürkheim versus Aufsichts- und Dienstleistungsdirektion, kaasatud isik: Astrid Niedermair-Schiemann
   (Kohtuasi C-61/09)
   2009/C 113/40
   Kohtumenetluse keel: saksa
   
      Eelotsusetaotluse esitanud kohus
   
   Oberverwaltungsgericht Rheinland-Pfalz
   
      Põhikohtuasja pooled
   
   
      Kaebuse esitaja: Landkreis Bad Dürkheim
   
      Vastustaja: Aufsichts- und Dienstleistungsdirektion
   
      Kaasatud isik: Astrid Niedermair-Schiemann
   
      Eelotsuse küsimused
   
   
               1.
            
            
               Kas tegemist on põllumajandusmaaga määruse (EÜ) nr 1782/2003 (1) artikli 44 lõike 2 tähenduses ka juhul, kui maakasutuse peamine eesmärk on maastikuhoolduse ja loodushoiu tagamine, kuigi seda kasutatakse ka põllumajanduslikel eesmärkidel (lammaste karjatamine)?
            
         
               2.
            
            
               Kui vastus esimesele küsimusele on jaatav,
               siis kas maad kasutatakse mittepõllumajanduslikuks tegevuseks määruse (EÜ) nr 1782/2003 artikli 44 lõike 2 tähenduses juhul, kui tegevuse peamine eesmärk on loodushoiu tagamine või igal juhul siis, kui talupidaja on looduskaitse eesmärkide täitmiseks kohustatud juhinduma looduskaitseasutuse korraldustest?
            
         
               3.
            
            
               Kui tegemist on põllumajandusmaaga (1. küsimus), mida kasutatakse ka põllumajanduslikuks tegevuseks (2. küsimus),
               siis kas see, et põllumajandusmaad saaks käsitada põllumajandusettevõtte maana (põllumajandusettevõtte põllumajandusmaa määruse (EÜ) nr 1782/2003 artikli 44 lõike 2 tähenduses), eeldab, et
               
                           a)
                        
                        
                           see on põllumajandusettevõtte käsutuses rendilepingu või muu sarnast liiki ajutise tasulise tehingu alusel?
                        
                     
                           b)
                        
                        
                           Kui vastus sellele küsimusele on eitav, siis kas saab maad käsitada põllumajandusettevõtte maana ka juhul, kui see on antud looduskaitse eesmärkidel piiratud ajaks põllumajandusettevõtte käsutusse teatud viisil kasutamiseks tasuta või ainult kutseühingule tasutud sissemaksete eest?
                        
                     
                           c)
                        
                        
                           Kui vastus sellele küsimusele on jaatav, siis kas saab maad käsitada põllumajandusettevõtte maana ka juhul, kui põllumajandusettevõte on kohustatud sooritama seal teatud tegevusi ja talle makstakse selle eest tasu?
                        
                     
         
      (1)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (ELT L 270, lk 1; ELT eriväljaanne 03/40, lk 269).